Yellow Hedgerow Dreamscape
Yellow Hedgerow Dreamscape — სტივენ უილსონის კრებული, რომელშიც შეტანილია Porcupine Tree-ს სახელით გამოცემული სოლო-ჩანაწერები. ეს არის პროექტის პირველი სამი დემო-ფირის, Tarquin's Seaweed Farm, Love, Death & Mussolini და The Nostalgia Factory შემაჯამებელი გამოცემა. მასში შეტანილია ყველა კომპოზიცია, რომელიც არ მოხვდა Porcupine Tree-ს სადებიუტო ალბომ On the Sunday of Life...-ში. ალბომი პირველად გამოვიდა 1994 წელს, CD-ზე, 2500 ასლის ოდენობით. ვრცელდებოდა მისი მეკობრული ვერსიებიც. 2000 წელს ლეიბლმა Gates of Dawn ალბომი ხელახლა გამოსცა, ორმაგი ყვითელი ფერის გრამფირფიტის სახით, 1000 ასლის ოდენობით. 150 ასლის სახით გამოიცა შეზღუდული რაოდენობის შავი ფერის გრამფირფიტაც. 300 ასლი 2005 წელს მწვანე გრამფირფიტაზე დაიბეჭდა. გრამფირფიტაზე არ არის შეტანილი პრინსის სიმღერის "The Cross" ქავერ-ვერსია და ენაცვლება "Out", კასეტიდან Love, Death & Mussolini. 2013 წლის მაისში Yellow Hedgerow Dreamscape-ის ხელახალი გამოცემა ოფიციალურად გამოვიდა Headphone Dust-ის ონლაინ მაღაზიაში.